《题广爱寺楞伽山》
唐代·李琪

善高天外远，方丈海中遥。自有山神护，应无劫火烧。

坏文侵古壁，飞剑出寒霄。何似苍苍色，严妆十七朝。

作者简介：李琪，字台秀，河西敦煌人也。琪少举进士、博学宏辞，累迁殿中侍御史，与其兄李珽皆以文章知名。唐亡，事梁太祖为翰林学士。梁兵征伐四方，所下诏书，皆琪所为，下笔辄得太祖意。末帝时，为御史中丞、尚书左丞，拜同中书门下平章事，与萧顷同为宰相。顷性畏慎周密，琪倜傥负气，不拘小节，二人多所异同。琪内结赵岩、张汉杰等为助，以故顷言多沮。顷尝掎摭其过。琪所私吏当得试官，琪改试为守，为顷所发，末帝大怒，欲窜逐之，而岩等救解，乃得罢为太子少保。